paragraph_text: No More Heroes je naslov Wii igre koju bi mogli svrstati u dva žanra. Možemo reći da je igra akcijska avantura, kao i dobro nam poznati žanr kojeg je proslavio GTA serijal - Sandbox. Ono što igri daje garanciju kvalitete je čovjek imena Goichi Suda (poznat i kao Suda51) koji je zaslužan za jednu od najbizarnijih igara prošle generacije - GC i PS2 igru imena Killer 7. Iako u ove dvije igre možemo naći određene sličnosti (ponajprije u Cell-shaded grafičkoj strani) tematika ove dvije igre će se razlikovati. Dok je Killer 7 bio orijentiran na političke probleme, No More Heroes će se baviti socijalnom tematikom.